*Ellentét támadt tehát miatta a sokaságban: némelyek közülük el akarták fogni, de senki sem vetette rá a kezét.* (Jn 7,43-44)

A jelenlévők csoportokra szakadta a vélemények alapján. Azt is mondhatnánk, ez természetes hisz eltérőek a vélemények. De ennél sokkal többről van szó Jézus esetében.

Itt a kihívás az, hogyan reagálsz Jézusra, mint személyre. Elismered Isten mivoltát, vagy csak a történelem legjelentősebb emberének tartod Őt. Jézus Isten. Ehhez nem fér kétség és nincs mit magyarázni – hit kérdése.

Amikor ebben hiszel, akkor az, aki ebben nem hisz, ellentétbe kerül veled. Ez volt az ellentét igazi forrása a leírt helyzetben is. Jézus szuverén Isten. Az emberi elképzelésektől eltérően és mentesen képes mozogni, cselekedni. De mindig a legjobbat teszi. Ha ebben még nincs tapasztalatod, keresd Őt és megtapasztalod! *Vadon Gyula*